**Pamokos tema.** Likimus keitę žmonės: Pasaulio tautų teisuoliai

**Tikslas.** Atrasti Vilniuje įamžintus Pasaulio tautų teisuolius ir jų gyvenimo istorijas

**Uždaviniai:**

1. susipažinti su holokausto priežastimis ir pasekmėmis
2. vertinti holokaustą kaip nusikaltimą žmogiškumui
3. išsiaiškinti, kas yra Pasaulio tautų teisuoliai ir už ką yra suteikiamas toks garbės vardas
4. atrasti Vilniuje įamžintus Pasaulio tautų teisuolius ir jų istorijas

**Kompetencijos:** komunikavimo, pažinimo, kūrybiškumo, skaitmeninės

**Priemonės:** užduočių lapai, rašiklis, piešimo priemonės, IKT priemonės (planšetė, telefonas), atspausdintos iškarpos, A2 formato lapas

**Vertinimas:** suminis, formuojamasis, kaupiamasis

**Metodai:** pranešimas, projektinis darbas, kryžiažodis, išvyka, plakato kūrimas, išvyka

**Vieta:** Pamėnkalnio gatvė 12

**Klasė:**  9 – 10 klasės

**Sąvokos:** holokaustas, Pasaulio tautų teisuolis, antisemitizmas

**Pamokos planas.**

|  |  |  |
| --- | --- | --- |
| **Įvadinė dalis.** | Mokiniai supažindinami su pamokos tema, tikslu ir uždaviniais. Mokytojas pristato pagrindines pamokos sąvokas ir veiklas. | **Sąvokos.**  **Holokaustas (žydų genocidas)** **-** 1939–45 Trečiojo reicho nacių režimo vykdytas žydų persekiojimas ir naikinimas Vokietijoje ir jos okupuotose valstybėse. Holokaustas – tarptautinis nusikaltimas žmonijai,  rasistinio biologinio [antisemitizmo](https://www.vle.lt/straipsnis/antisemitizmas/), kuris buvo vienas nacionalsocialistinės ideologijos pagrindų, išraiška.  **Pasaulio tautų teisuolis -** garbės vardas, suteikiamas nežydų kilmės asmenims už žydų gelbėjimą per [holokaustą](https://www.vle.lt/straipsnis/pasaulio-tautu-teisuolis/30649) (1933–45) nesiekiant sau naudos.  **Antisemitizmas -** nepakantumas, priešiškumas žydams. Politinė, ekonominė, socialinė veikla prieš žydus ir jos pateisinimas.  **Getas** - miesto dalis, kurioje priverstinai apgyvendinamas tam tikra tautinė, rasinė, profesinė ar religinė gyventojų grupė atskiriant ją nuo kitų gyventojų. |
| Pagrindinė dalis. | Užduotis „Vilniaus Pasaulio tautų teisuoliai“. Mokiniai suskirstomi grupėmis po 4 – 5 asmenis. Vadovaudamiesi pateiktu žemėlapiu, turi rasti Pasaulio tautų teisuolius ir įrašyti jų vardus į kryžiažodį. |  |
|  | Projektinis darbas - plakato kūrimas. Mokiniai pasirenka vieną Pasaulio tautų teisuolį ir sukuria plakatą apie jo gyvenimą bei darbus, susijusius su žydų gelbėjimu. Pristatyme turi būti naudojamos užduotyje nurodytos sąvokos.  Sukurtus plakatus mokiniai pasikabina klasėje, juos pristato. | Ieškoma reikalingos informacijos: https://www.yadvashem.org  Mokiniai gali naudoti atspausdintas iškarpas.  Plakatui kurti naudojami A2 formato lapai. |
| Refleksija/į(si)vertiniams | Mokiniai įsisvertina pamokos darbą. Mokytojas užklausia mokinių „Ko mus moko (Vilniaus) Pasaulio tautų teisuoliai?“.  Įvertinami mokinių projektai. |  |

**Vilniaus Pasaulio tautų teisuolių įamžinimo vietos:**

1. Chiune Sugihara (Pamėnkalnio gatvė 12)
2. Janas Zvartendeikas (Pamėnkalnio g. 12)
3. Juozapas Stakauskas (Šv. Ignoto g. 5)
4. Marija Mikulska (Šv. Ignoto g. 5)
5. Vladas Žemaitis (Šv. Ignoto g. 5)
6. Ona Šimaitė (Vilniaus universiteto Simono Daukanto kiemelis)